PRÍPAD – 5 ročný chlapec

Problém:

Chronické ochorenia – respiračné. Od 3. mesiaca začali akútne zápalové ochorenia DC. Najskôr každé 2 mesiace, po čase každý mesiac liečené ATB, používali sprej (? Kortikoidy ). Vysoké horúčky ( 40 stupňov C ), zrýchlené dýchanie, pískanie na hrudi, kašeľ suchý, chrapľavý. Niekedy bol bledý, inokedy červený a rozpálený. Od jedného roka pri prvých príznakoch ochorenia používali kortikoidy. Keď nastúpil do škôlky, stav sa zhoršil, opäť býval často chorý liečený ATB. Jar a jeseň boli najhoršie obdobia.

Súčasný priebeh ochorení: zhoršenie v septembri. Najskôr začal kýchať, mal upchatý nos. Nasledujúci deň sa začal dusiť a kašľať ( suchý kašeľ z hrdla, neskôr chrapľavý ). Po kortikoidoch ráno vykašliaval, v priebehu dňa mal suchý dráždivý kašeľ. V lete sa mal lepšie, občas sa objavila alergia ( kýchanie, nádcha, upchatý nos – 1 dierka, opuchnutá mandľa ).

V 36. týždni tehotenstva nález na ľavej obličke – multicystická dysplázia. Sledovanie od narodenia. Po 2 – 3 rokoch sa začala zmenšovať a zanikla.

Pôrod bol spontánny. 48 cm, 3100 g. Občas mal bolesti bruška, dojčený do 2 rokov.

Povaha:

Má veľa energie. Skáče do reči, ťažko sa ukľudní, potrebuje zamestnať. Je výbušný keď nie je po jeho. Hlasno rozpráva, hašterí sa. Vyhráža sa, potom sa stopne a plače, ľutuje čo urobil. Rád sa mojká. Hnevá sa keď nemá pozornosť a keď mu niečo zakážu. Vyžaduje si aby sa mu kamarát venoval. Niekedy si zákerne vypýta pozornosť. Vie sa aj sám hrať. Opakuje po deťoch. Bráni si mladšiu sestru. Je smelý a nebojácny, vášnivý a emocionálny. Rád rozpráva, najlepšie keď má sám slovo, nevie sa stopnúť, musí dopovedať. V škôlke sa nechcel prispôsobiť alebo bol aj zákerný, nemá rád keď ho do niečoho nútia a očakávajú od neho. Je sebavedomý.

Rád sa učí ( príroda, zvieratá ), otec je poľovník. Rád sa hrá na telefóne. Vonku behá, skáče, bicykluje sa, rád je s deťmi. Vonku je v pohode, doma sa nudí. Má rád zvieratá, psov, kone.

Trávenie: v poriadku

Stolica: normálna

Jedlo: má rád všetko okrem zeleniny. Mlieko, jogurty, ovocie. Niekedy len mäso, občas len zeleninu.

Potenie: keď behá – veľmi sa potí, niekedy aj v spánku.

Do 1. roka bol veľmi bacuľatý.

Mama: počas tehotenstva boli v ťažkej situácii. Bývali so svokrom, ktorý ich nevedel prijať. Nemohla nič urobiť. Bojovala s ním, stále bola nahnevaná. Cítila sa neistá, nemala zázemie, súkromie. Svokor im robil naschvál, stále niečo zakazoval, prikazoval. Nemôžeš to, tamto... „Dusila som sa tam.“ Musela sa mu vyhýbať a TLMIŤ. Mala úzkosti z tej situácie. Musela odolávať tlaku. Nemala žiadnu slobodu. Keď mal malý 1 rok, zbalila veci a odišla z domu, ušla preč.

PREDPIS:

ANALÝZA PRÍPADU:

Problém nastal už počas vnútromaternicového vývoja. V tomto období je veľmi dôležitá energia matky. Zo psychosomatiky vieme, že funkciou obličiek je prečisťovať krv ( krv predstavuje radosť a životnú silu ). Obličky symbolizujú schopnosť zbavovať sa toho, čo by nám mohlo otráviť život. Matka bola v tehotenstve, nahnevaná, frustrovaná a doslova otrávená svojim svokrom. Táto energia sa preniesla na dieťa.

Preto som sa zamerala na matku a mala mi podrobne vysvetliť situáciu a pocity, ktoré v nej mala.

Pozorovanie matky: štíhla postava, ryšavé vlasy, trochu výrazný orlí nos. Vnímam jej materskú energiu, všetko urobí pre svoje deti. Miluje ich aj keď vie byť prísna a rázna. Neváhala ujsť z domu kvôli deťom. Aj počas konzultácie chlapček skákal po mame, dával jej pusy. Pôsobil radostne a energicky, šťastne pri svojej mame. Táto žena má 3 malé deti, ktorým je oddaná a vôbec nemá s materstvom problém.

Skupina liekov:

Mlieka

Ktoré mlieko?

* Je vášnivá, nahnevaná a musí sa tlmiť.
* Chýbala jej sloboda.
* Vzpierala sa svojmu svokrovi.
* Chlapec je komunikatívny, sebavedomý, nerád sa prispôsobuje. Výrazná emócia – HNEV. Neznáša obmedzenie. Je hravý, milujúci.

**LAC EQUINUM**

Základné témy: frustrácia, energia, tanec, napätie, nepokoj, mánia, zasnívaný, veľa rozpráva, neporiadok, analytický, pýcha, odmeranosť, sloboda ( Philip Bailey )

**Blokovaný**

Slová, ktoré často používajú pripomínajú frustráciu koňa:

Vzpieram sa očakávaniam ľudí. Musím držať na uzde svoje aktivity. Neznášam pocit, že som chytený.

**Únik**

**Depresia a mánia**

**Asertívnosť**

DDG: Carc., Staph., Lach., Tub., Medorh.,